section_heading: Rani život i odrastanje
paragraph_text: Začudo, iako je gotovo svaku noć bio neispavan, ujutro je redovito odlazio u školu Emerson u Westwoodu, u kojoj se od svih predmeta najviše veselio engleskom. - Imaš dar za pisanje. Mislim da bi trebao biti svjestan toga i nešto učiniti da to razvijaš - rekla mu je učiteljica Jill Vernon u sedmom razredu, a njezine riječi su mu poput zvona cijeli život odzvanjale u glavi. Uz pisanje bio je talentiran i za ljubavne avanture: dok su njegovi vršnjaci samo sanjali o seksualnim pothvatima, on je s 14 godina spavao s dvije djevojke, 24-godišnjom Becky, bivšom curom očeva prijatelja, te kolegicom iz razreda, Japankom Grace.